Ir-Regolament tal-Kunsill (KE) Nru 2635/97
tat-18 ta' Diċembru 1997
li jemenda r-Regolament (KE) Nru 2847/93 li jistabbilixxi sistema ta' kontroll applikabbli għall-politika tas-sajd komuni
IL-KUNSILL TAL-UNJONI EWROPEA,
Wara li kkunsidraw it-Trattat li jistabbilixxi il-Komunità Ewropea, u b'mod partikolari l-Artikolu 43 tiegħu,
Wara li kkunsidraw il-proposta mill-Kummissjoni [1],
Wara li kkunsidraw l-opinjoni tal-Parlament Ewropew [2],
Wara li kkunsidraw l-opinjoni tal-Kumitat Ekonomiku u Soċjali [3],
Billi r-Regolament tal-Kunsill (KEE) Nru 2847/93 tat-12 ta' Ottubru 1993 li jistabbilixxi sistema ta' kontroll applikabbli għall-politika tas-sajd komuni [4] jintroduċi numru ta' miżuri għas-sorvelljanza ta' attivitajiet tas-sajd, inkluża l-kapaċità tas-sajd;
Billi r-Regolament tal-Kummissjoni (KE) Nru 779/94 ta' l-24 ta' April 1997 li jintroduċi arranġamenti għall-amministrazzjoni tal-kapaċità tas-sajd ta' bastimenti tal-Komunità fil-Baħar Baltiku [5] jipprovdi għal sorvelljanza a posteriori mill-Istati Membri tal-kapaċità tas-sajd ta' bastimenti Komunitarji fil-Baħar Baltiku;
Billi skond l-Artikolu 6(2) tar-Regolament (KE) Nru 779/97 għandha tiġi żgurata konformità ma' l-amministrazzjoni tal-kapaċità tas-sajd fil-Baħar Baltiku, b'mod partikolari billi jiġi applikat it-Titolu IIa tar-Regolament (KEE) Nru 2847/93 f'dak li għandu x'jaqsam mar-reġistrazzjoni ta' informazzjoni dwar kapaċità ta' sajd fil - logbook, il-proċedura sabiex jintbagħtu l-listi ta' bastimenti msemmija lill-Kummissjoni, il-ġbir ta' informazzjoni dwar l-kapaċità tas-sajd mill-Istati Membri u t-trasmissjoni ta' l-informazzjoni miġbura dwar kapaċità ta' sajd lill-Kummissjoni;
Billi r-Regolament (KEE) Nru 2847/93 għandu għalhekk jiġi emendat,
ADOTTA DAN IR-IR-REGOLAMENT:
L-Artikolu 1
Ir-Regolament (KEE) Nru 2847/93 hu emendat bil-preżenti kif segwit:
1. Il-paragrafu li ġej għandu jiġi inserit wara l-ewwel paragrafu ta' l-Artikolu 19a:
"1a. L-artikoli 19e, 19f, 19g, 19h u 19i għandhom japplikaw għal bastimenti tal-Komunità awtorizzati mill-Istati Membri, skond l-Artikolu 2 tar-Regolament tal-Kunsill (KE) Nru 779/97 ta' l-24 ta' April 1997 li jintroduċi arranġamenti għall-amministrazjoni tal-kapaċità tas-sajd fil-Baħar Baltiku [6], sabiex jitwettqu attivitajiet tas-sajd fiż-żoni tas-sajd elenkati fl-Anness ta' dak ir-Regolament."
2. L-aħħar sentenza ta' l-Artikolu 19a(2) għandha tiġi mibdula b':
"Bastimenti li jaqbżu t-tul relevanti li mhumiex awtorizzati minn Stati Membri skond l-Artikoli 2, 3(5) u 9 tar-Regolament (KE) Nru 685/95 jew l-Artikolu 2 tar-Regolament (KE) Nru 779/97 ma jistgħux iwettqu attivitajiet tas-sajd fiż-żoni li għalihom issir referenza fil-paragrafi 1 u 1a".
3. Dan li ġej għandu jiżdied ma' l-Artikolu 19f(1):
"u l-Artikolu 2 tar-Regolament (KE) Nru 779/97"
4. L-inċiż li ġej għandu jiġi inserit wara l-ewwel inċiż ta' l-Artikolu 19i:
"- fil-kwart ta' sena ta' qabel għal kull żona tas-sajd li għaliha hemm referenza fl-Artikolu 19a (1a), għal speċji ta' taħt l-ilma, salamun, trota tal-baħar u ħut ta' l-ilma ħelu, qabel it-tmiem ta' l-ewwel xahar ta' kull kwart kalendarju kif ukoll, qabel il-15 ta' Frar ta' kull sena kalendarja, il-kapaċità tas-sajd użata kull xahar matul is-snin ta' qabel."
5. Fl-Artikolu 19i, l-ewwel inċiż, wara l-kliem "l-Artikolu 19a" għandha tiġi inserita r-referenza li ġejja għall-paragrafu (1): "(1)".
L-Artikolu 2
Dan ir-Regolament għandu jidħol fis-seħħ fis-seba' jum wara li jiġi ppublikat fil-Ġurnal Uffiċjali tal-Komunitajiet Ewropej.
Għandu japplika mill-1 ta' Lulju 1998.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta' Diċembru 1997.